OzLabs/hebrew-wiki-articles huggingface dataset:
קטאלין הילדן

קטאלין גאורגה הילדן (ברומנית: Cătălin George Hîldan; 3 בפברואר 1976 – 5 באוקטובר 2000) היה כדורגלן רומני ששיחק בעמדת הקשר בנבחרת רומניה ובדינמו בוקרשט מליגת העל הרומנית.

== קריירת מועדונים ==
בשנת 1986 הצטרף הילדן אל מחלקת הנוער של דינמו בוקרשט מליגת העל הרומנית. ב-2 באוקטובר 1994 הוא ערך את הופעת הבכורה שלו במועדון, במשחק נגד היריבה סטיאווה בוקרשט.

לאחר מספר חודשים הושאל הילדן לאוצלול טרגובישטה, ובמהלך תקופתו במועדון עזר לו לעלות לליגה הרומנית השנייה ולאחר מכן לליגת העל הרומנית. הוא נקרא בחזרה לדינמו בוקרשט במהלך ההשאלה. לאחר מספר שנים במועדון נבחר לקפטן הקבוצה. בעונת זכה עם המועדון באליפות רומניה לראשונה מזה תשע שנים, וכן בגביע הרומני.

== קריירה בינלאומית ==
ב-3 במרץ 1999 ערך הילדן את הופעת הבכורה שלו בנבחרת רומניה, בניצחון 2-0 על נבחרת אסטוניה במשחק ידידות. ב-4 בפברואר 2020 הבקיע את שערו היחיד בנבחרת, במשחק שנגמר בניצחון 4-2 של נבחרתו בדו-קרב בעיטות עונשין לאחר תוצאה של 1-1 בתום הזמן החוקי נגד נבחרת גאורגיה במשחק ידידות.

הילדן היה חלק מסגל נבחרת רומניה לטורניר יורו 2000, אך לא זכה לדקות משחק בטורניר.

בסך הכל ערך הילדן שמונה הופעות במדי נבחרת רומניה, כולן במשחקי ידידות, והבקיע שער אחד.

== מותו ==
ב-5 באוקטובר 2000 מת הילדן במהלך משחק ידידות בין דינמו בוקרשט לאולטניצה, לאחר שחווה דום לב וצנח על המגרש בדקה ה-74 של המשחק.

היציע הצפוני באצטדיונה של דינמו בוקרשט קרוי "יציע קטאלין הילדן", כמחווה.

== תארים ==
;דינמו בוקרשט
* אליפות רומניה (1): 1999/2000
* הגביע הרומני (1): 1999/2000

== קישורים חיצוניים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני דינמו בוקרשט
קטגוריה:כדורגלני נבחרת רומניה
קטגוריה:כדורגלני יורו 2000
קטגוריה:כדורגלנים שמתו בזמן פעילות
קטגוריה:רומנים שנולדו ב-1976
קטגוריה:רומנים שנפטרו ב-2000
סרגיי פרחון

סרגיי וולודימירוביץ' פרחון (באוקראינית: Сергій Володимирович Перхун; 4 בספטמבר 1977 – 28 באוגוסט 2001) היה כדורגלן אוקראיני ששיחק בעמדת השוער בנבחרת אוקראינה ובמספר מועדונים באירופה.

== קריירת מועדונים ==
בין השנים 1993–1998 שיחק פרחון בדניפרו דניפרופטרובסק מליגת העל האוקראינית, כשבמשך תקופה קצרה הושאל למטאלורג נובומוסקובסק מהליגה הרביעית. בין השנים 1999–2000 שימש כשוער ראשון עבור קבוצת שריף טירספול מליגת העל המולדובית, עמה זכה גם בגביע המולדובי. בשנת 2001 שימש כשוער הראשון של קבוצת צסק"א מוסקבה מליגת העל הרוסית.

נכון לחודש אוגוסט 2020, פרחון הוא השחקן הצעיר ביותר בהיסטוריה של ליגת העל האוקראינית לערוך את הופעת הבכורה שלו, כששיחק נגד קריוובס במדי דניפרו דניפרופטרובסק בגיל 16 שנים ו-34 ימים, ב-8 באוקטובר 1993.

== קריירה בינלאומית ==
ב-15 באוגוסט 2001, ארבעה ימים לפני התקרית שהביאה למותו, ערך פרחון את הופעתו היחידה בנבחרת אוקראינה, כשנכנס במחצית הניצחון 1-0 על נבחרת לטביה במשחק ידידות.

== מותו ==
ב-19 באוגוסט 2001, במהלך משחק נגד אנז'י מחצ'קלה במדי צסק"א מוסקבה, במהלך ניסיון להגיע לכדור פגע שחקן היריבה בודון בודונוב בטעות עם הפקקים בנעלו בראשו של פרחון לאחר שיצא מהרחבה לעצור אותו ופצע אותו בראשו. פרחון דימם מראשו ופונה לבית החולים שם מת לאחר תשעה ימים מדימום מוחי. צסק"א מוסקבה הפסיקה את השימוש בחולצה מספר 16 על-מנת לכבד את זכרו.

== תארים ==
;שריף טירספול
* הגביע המולדובי (1): 1998/1999

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:כדורגלני דניפרו
קטגוריה:כדורגלני שריף טירספול
קטגוריה:כדורגלני צסק"א מוסקבה
קטגוריה:כדורגלני נבחרת אוקראינה
קטגוריה:דניפרו: כדורגלנים
קטגוריה:כדורגלנים שמתו בזמן פעילות
קטגוריה:אוקראינים שנולדו ב-1977
קטגוריה:נפטרים ב-2001
הסדרי ההגנה של חמש המעצמות

הסדרי ההגנה של חמש המעצמות (באנגלית: Five Power Defence Arrangements) היא ברית ביטחוניות הדדית בין אוסטרליה, מלזיה, ניו זילנד, סינגפור ובריטניה (כל המדינות בברית הן למעשה חברות בארגון חבר העמים הבריטי והיו בעבר חלק מהאימפריה הבריטית).

ההסכם נחתם ב-1971 ולפיו חמש המעצמות אמורות להתייעץ אחת עם השנייה במקרה או איום של מתקפה חמושה על כל אחת מחמש המדינות הללו והם אמורים לדון באילו צעדים יש לנקוט במשותף או בנפרד כתגובה לאותה מתקפה תאורטית<ref></ref>. עם זאת, אין התחייבות ספציפית להתערבות צבאית אלא אם מדובר במצב חמור. כמו כן, ההסכם ההגנה של חמש המעצמות אינו מתייחס לאזור כלכלי בלעדי, אכיפת של מי מהמדינות בהסכם הוא עניינה של אותה מדינה<ref></ref>.

== היסטוריה ==
הברית הוקמה לאחר סיום ערבויות ההגנה שבריטניה נתנה למלזיה במסגרת הסכם ההגנה האנגלו-מלזי. הוקמה מערכת הגנה אווירית משובלת עבור חצי האי המלאי בו נמצאות מלזיה וסינגפור. בעברו, פיקדו על הבסיס סגני מרשל אוסטרלים והבסיס היה תחת שליטה של חיל האוויר המלכותי האוסטרלי אך ב-1988 הוחלט להעביר את השליטה לחיל האוויר המלזי, וזאת בכפוף לעובדה שהמלזים מארחים בבסיס מספר יחידות טייס של אנשי צוות מכל חמש המדינות.

מאז הקמתה, חברות הברית ביצעו מספר תרגילים צבאיים רב-צדדיים שכללו את כל חמש המדינות החברות עם הפיקוד המבצעי לסירוגין בין אוסטרליה, סינגפור ומלזיה<ref name="cambridge"></ref>. בהתחלה ובמהלך שנות ה-70, התרגילים היו תרגילי הגנה אווירית אך במהלך שנות ה-80 החלו המדינות גם בתרגילים יבשתיים וימיים<ref name="at40"></ref><ref name="cambridge" />. מאז, התרגילים החלו להיות יותר ויותר מקיפים ויותר ויותר מורכבים. כיום, התרגילים בין המדינות כוללים תרגילים יבשתיים, תרגיליים אוויריים, תרגילים יבשתיים ואף תרגילים כדי להתמודד עם איומים נשק לא קונבנציונלי. מרבית התרגילים מתקימיים מול חופי אוסטרליה וסינגפור, אך חלקם גם נערכים בים סין הדרומי<ref name="at40" /><ref name="exercises"></ref>.

ב-1981 החלו חמש המדינות לארגן תרגילים שנתיים בתחום האוויר והים. מאז 1997, התרגילים הימיים והאווירים הם משולבים ונערכים באותה עת.

בנובמבר 2011 אירחה סינגפור את חגיגות 40 השנה לברית ההגנה, כאשרי שרי ביטחון וכלי טיס מכל חמש המדינות התכנסו בבסיס האוויר צאנג'י המזרחי להשתתף באירוע. מאוחר יותר, נערכה ארוחת ערב חגיגית על ידי שר ההגנה הסינגפורי, נג אינג חאן וראש ממשלת סינגפור, לי שיינלונג. במהלך חגיגות 40 השנים נערכו מספר תרגילים בין המדינות שבדקו את רמת המוכנות של המדינות המשתתפות בברית, החגיגות הסתיימו 3 ימים לאחר מכן, ב-4 בנובמבר.

ב-2014 פעלו הצבא האוסטרלי והצבא הבריטי בשיתוף פעולה על מנת לחקור את נסיבות התרסקות טיסה 370 של מלזיה איירליינס שהתרסקה באמצע האוקיינוס ההודי מסיבות לא ידועות (נכון ל-2021).

== הערות שוליים ==

קטגוריה:יחסי אוסטרליה – הממלכה המאוחדת
קטגוריה:המלחמה הקרה: אמנות והסכמים
קטגוריה:יחסי אוסטרליה – ניו זילנד
קטגוריה:כוחות צבא בין-לאומיים
פורטונה (זמרת)

פורטונה (בפורטוגזית: Fortuna; נולדה ב-1958) הוא שם הבמה של הזמרת והמלחינה היהודייה-ברזילאית פורטונה זויסה זפדיה (Fortunée Joyce Safdié), שנולדה ב-1958 בסאו פאולו, בברזיל, במשפחה יהודית ספרדית.

פורטונה ביקרה ב-1981 בישראל ונחשפה למוזיקת לאדינו ומוזיקה עברית ולאחר מכן פיתחה קריירה של זמרת המתמקדת במוזיקה עברית ובמוזיקת לאדינו.

== דיסקוגרפיה ==
* 1998 La Prima Vez בפעם ראשונה
* 1998 Cantigas שירים
* 1998 Meditarrâneo ים תיכוני
* 2000 Mazal מזל
* 2001 Caelestia קלסטיה - תקליטור ודי. ו. די.
* 2003 Encontros פגישות
* 2005 Novo Mundo עולם חדש
* Na casa da Ruth בביתה של רות - תקליטור ודי. וי. די.
* Coletânea 15 anos אלבום אוסף של 15 שנים

== קישורים חיצוניים ==
* 

* [http://www.hopeways.org/h_index.htm?page=h_fort02 דרכי תקווה]

קטגוריה:זמרים השרים בלאדינו
קטגוריה:זמרות השרות בעברית
קטגוריה:זמרות-יוצרות ברזילאיות
קטגוריה:ילידות 1958
קטגוריה:ברזילאים שנולדו ב-1958
קייל האריסון ברייטקופף

קייל האריסון ברייטקופף (באנגלית: Kyle Harrison Breitkopf; נולד ב-13 ביולי 2005) הוא שחקן קולנוע וטלוויזיה קנדי.

== קריירה ==
בשנת 2011 הופיע ברייטקופף בתפקיד נתן קרוס בסדרת הטלוויזיה "רוקי בלו". באותה שנה הופיע בסדרת הטלוויזיה "Against the Wall".

בשנת 2013, הוא השתתף בסדרת הטלוויזיה נס רפואי, שם גילם את דמותו של ראיין. הוא גם גילם את אייזיק ווייט, בנו של ערפד, בסדרת הטלוויזיה "כמעט אנושיים".

תפקיד הקולנוע הראשון של ברייטקופף היה כבארקר סימונס בסרט העלילתי "מהפכה בבית" בשנת 2012, שהעניק לו מועמדות לפרס האמן הצעיר כשחקן המשנה הצעיר הטוב ביותר בגיל עשר ומטה בסרט עלילתי.<ref name="Young Artist Awards 3"></ref>

בשנת 2015 גילם את הנרי בניגן בדרמת האימה "The Whispers". הוא דיבב את דמותו של גרג (גקו) בסדרת האנימה "כוח פיג'יי" במשך 3 העונות הראשונות.

הוא גילם את סקוטי בסדרת הטלוויזיה "זיגמונד ומפלצות הים" ששודרה באמזון פריים בשנים 2016–2017. הוא גם מדבב את דמותו של הדמות הראשית ראסטי בסדרת האנימציה, ראסטי.

ברייטקופף שיחק בסרט הדרמה "פלא" משנת 2017, בו מככבים ג'וליה רוברטס, ג'ייקוב טרמבלי ואוון וילסון. באותה שנה שיחק בתפקיד ראשי בסרט "מעבר לשמש". סיפור מודרני של תקווה, אמונה ואומץ המבוסס על סיפורים מהתנ"ך. בסרט משתתף גם האפיפיור פרנציסקוס.

בשנת 2019 שיחק צד סטנלי טוצ'י וקירנן שיפקה במותחן "The Silence". באותה שנה שיחק בתפקיד ראשי בסדרת נטפליקס "מלחמות הערפדים" לצד איאן סומרהולדר.

== פילמוגרפיה ==
=== קולנוע וטלוויזיה ===
{| class="wikitable sortable"
! שנה
! כותרת
! תפקיד
! הערות
|-
| 2010–2011
| Mind's Eye the Series
| ברנדן
| תפקיד ראשי
|-
| 2011
| רוקי בלו
| נתן קרוס
| פרק: "התוכניות הכי טובות"
|-
| 2011
|Against the Wall
| מייקי פטרסון
| פרק: "ספירה לאחור למסה"
|-
| 2012
| מהפכה בבית
| בארקר סימונס
| עופרת
|-
| 2013
| סיידקיק
| רין
| קול, פרק: "Mulitkickery/XOX For Good"
|-
| 2013
| נס רפואי
| ריאן סאליבן
| 2 פרקים
|-
| 2013
| Catch a Christmas Star
| ג'קסון מרשל
| סרט טלוויזיה
|-
| 2013
| שביעות רצון
| ג'ק
| פרק: שמור את התאריך
|-
| 2013–2014
| כמעט אנושיים
| אייזיק ווייט
| 6 פרקים
|-
| 2014
| Odd Squad
| הסוכן אובריאן
| 4 פרקים
|-
| 2015
| The Whispers
| הנרי בניגן
| עונה רגילה
|-
| 2015–2020
| כוח פיג'יי
| גרג/גקו
| קול, תפקיד ראשי (עונות 1–3)
|-
| 2016–2020
| ראסטי
| ראסטי
| קול, תפקיד ראשי
|-
| 2016–2017
| זיגמונד ומפלצות הים
| סקוטי
| תפקיד ראשי
|-
| 2017
| פלא
| מיילס
|
|-
| 2017
| Mutt & Stuff
| באדי סטידנשייק
| 2 פרקים
|-
| 2017
| מעבר לשמש
| אנדרו
| תפקיד ראשי
|-
| 2017
| מרדף ברשת
| יוג'ין
| עונה 11 פרק 8
|-
| 2018
| Creeped Out
| אייס
| 2 פרקים
|-
| 2019
| The Silence
| ג'וד אנדרוז
| תפקיד ראשי
|-
| 2019
| מלחמות הערפדים
| דז
| תפקיד ראשי
|-
| 2020
| Barkskins
| תום לאפרג'
| שחקן משנה
|-
|2020
|Corn & Peg
|אברהם
|מדבב
|-
|2021
|קדימה לונה!
|הירו
|פרק אחד
|-
|2022
|אמהות עובדות
|נייתן ג'וניור
|9 פרקים, עונה 6, תפקיד משנה
|}

==קישורים חיצוניים==

== הערות שוליים ==

קטגוריה:שחקנים ילדים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-2005
הבחירות לנשיאות בלארוס 2006

הבחירות לנשיאות בלארוס נערכו ב-19 במרץ 2006. הנשיא אלכסנדר לוקשנקו, שעבורו זו הייתה מערכת בחירות השלישית זכה ביתרון משמעותי.

הבחירות לנשיאות נערכות כל חמש שנים. המועמדים, ברגע שהם נחשבים כשירים לפי סעיף 80 לחוקה, מחויבים לאסוף חתימות של מצביעים זכאים. לאחר שנאספו ואושרו 100,000 חתימות, המועמד מוכרז למועמד רשמי על ידי ועדת הבחירות המרכזית. במהלך סבב ההצבעה הראשון, אם מועמד מרוויח לפחות חמישים אחוז פלוס אחד מהקולות, הוא מוכרז כנשיא נבחר. אם אף אחד לא השיג את המספר הזה במהלך הסיבוב הראשון, אז מתקיימת הצבעה בין שני מועמדים שזכו ברוב הקולות. מי שזכה במירב קולות מביניהם מוכרז לנשיא.

== מועמדים ==
בבחיות השתתפו מועמדים הבאים:
* אלכסנדר לוקשנקו, נשיא בלארוס המכהן.
* סרגיי גיידוקביץ'
* אלכסנדר קוזולין
* אלכסנדר מילינקביץ'

מועמדים נוספים לא היו כשירים או שהודיעו על הפסקת מעומדות.

==תוצאות==
{| class="wikitable"
! מחוז || סרגיי גיידוקביץ' || אלכסנדר קוזולין || אלכסנדר לוקשנקו ||אלכסנדר מילינקביץ'
|-
| מחוז ברסט ||% 1.90 ||% 2.12 || 82.60% || 6.34% 
|-
| מחוז ויטבסק || 5.32% || 2.18% || 83.06% || 4.47%
|-
| מחוז הומל || 3.29% || 1.12% || 90.33% || 3.49% 
|-
| מחוז גרודנו || 2.13% || 1.87% || 83.80% || 6.36% 
|-
| מחוז מינסק || 1.89% || 2.45% || 83.48% || 7.31% 
|-
| מחוז מוהילב || 4.89% || 1.65% || 88.50% || 3.98%
|-
| מינסק || 5,07% || 3,93% || 70.79% || 10.10% 
|-
| ארצי || 3,48% || 2.23% || 82.97% || 6.12% 
|}

== תגובות ==
לאחר פרסום התוצאות המוקדמות, במהלך הערב תומכי האופוזיציה החלו להתאסף במרכז מינסק. לפי מידע של משטרת העיר נאספו עד כ-8 אלף אנשים. לאחר פרסום התוצאות הרשמיות אלכסנדר מילינקביץ' ואלכסנדר קוזולין סירבו לקבל אותם. הם הודיעו שלאור מספר רב של אי-סדרים, לא ניתן לקבל את התוצאות.

משקיפים מטעם חבר המדינות הודיעו שקיימות רק אי-סדרים לא משמעותיים. שר החוץ של רוסיה סרגיי לברוב תמך בתוצאות הבחירות. נציגי הפרלמנט האירופי הודיעו על אי-סדרים רבים במהלך הבחירות. משלחת הארגון לביטחון ולשיתוף פעולה באירופה פרסמה את הדוח שלה ב-20 במרץ. לפי ממצאי הדו"ח מהלך הבחירות לא ענה לדרישות הארגון.

האופוזיציה הקימה "עיר האוהלים" בכיכר במרכז מינסק. ב-24 במרץ המחנה פוזר על ידי המשטרה תוך מעצר של 500 אנשים לרבות עיתונאי אנדריי דינקו ואלכסנדר קוזולין. ב-25 במרץ בעיר נערכה הפגנה שפוזרה באלימות.

== קישורים חיצוניים ==

* [https://www.osce.org/odihr/elections/belarus/19395 דוח OBSE על הבחירות] - כתבת תסקיר 

בלארוס
קטגוריה:בלארוס: פוליטיקה
קטגוריה:מערכות בחירות לנשיאות
שומאכר (סרט)

שומאכר (בגרמנית: Schumacher) הוא סרט תיעודי בהפקה גרמנית העוסק בנהג המרוצים מיכאל שומאכר, שזכה שבע פעמים באליפות הפורמולה 1. הסרט שודר לראשונה בנטפליקס ב-15 בספטמבר 2021, לציון 30 שנה להופעת הבכורה של שומאכר באליפות. הסרט מתמקד בשנים הראשונות באליפות ובתקופה בה היה בקבוצת פרארי. זהו הסרט הראשון שנעשה בשיתוף פעולה עם משפחת שומאכר, שנתנה גישה לסרטים ותמונות פרטיים והתראיינה לסרט.

==הפקה==
הסרט בוים במשותף על ידי האנס-ברונו קמברטונס, ונסה נוקר ומייקל ווך, והופק על ידי ונסה נוקר ובנימין סייקל עבור חברת Film B14. משפחת שומאכר שיתפה פעולה עם הפקת הסרט והעניקה גישה לארכיון הסרטים והתמונות המשפחתי. בני המשפחה מתראיינים לאורך הסרט: קורינה, אשתו, רולף, אביו וראלף, אחיו. בסרט מופיעים גם הילדים ג'ינה-מריה ומיק. בנוסף, מתראיינים בסרט גם ווילי ובר, שהיה מנהלו האישי ובעלי תפקידים ונהגים שלקחו חלק באליפות: ז'אן טוד, ברני אקלסטון, פאביו בריטורה, סבסטיאן פטל, דייוויד קולטהרד, מיקה הקינן ודיימון היל.

==ביקורת==
הסרט זכה לביקורות מעורבות. באתר IMBD קיבל הסרט ציון 7.7 בשבוע הראשון לצאתו, ו-43% באתר Rotten Tomatoes. הגרדיאן מציין שהסרט מספק "תובנה ייחודית" לחייו האישיים ולמאבקיו האישיים של שומאכר, עם זאת שהוא מסכם שסרט הוא דל בפרטים ו"סטרילי מדי". הסרט חושף ששומאכר התחרה עם צמיגים משומשים שאביו מיחזר בתחילת דרכו בקארטינג, סבל מנדודי שינה לאחר מותו של איירטון סנה, ושקל לבצע צניחה חופשית בדובאי במקום הנסיעה לאתר הסקי במריבל, בה נפגע בתאונה, בסופו של דבר.

==קישורים חיצוניים==

==הערות שוליים==

קטגוריה:סרטי 2021
קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטי מרוצי מכוניות
איסור נעבד

איסור נעבד הוא איסור לאכול פירות שביעית שבגידולן נעשו מלאכות האסורות בשביעית, כגון: זריעה או זמירה.

== בתורה ==
מקור הדין בתורה:<blockquote>

</blockquote>
מהפסוק ניתן ללמוד, שמותר לאכול רק יבול מקרקע ששבתה, כלומר שהתקיימו בה כל המצוות הקשורות להשבתת עבודת האדמה: . ופירש הרב אליהו מזרחי: .<ref>הרא"ם על רש"י על ויקרא כה ו. ולפי תוספות רי"ד על יומא פג א, הפסוק אוסר לאכול פירות משדה ששמרו עליו וביטלו את מצוות הפקרת הפירות; ראו איסור שמור.</ref>

== במשנה ובתלמוד ==
במשנה נאמר:<blockquote>.</blockquote>"נטייבה" הכוונה שנחרשה היטב,<ref>רמב"ם וברטנורא על המשנה</ref> והדבר אסור בשביעית מדרבנן בלבד, ולכן נחלקו בית שמאי ובית הלל אם הדבר אוסר את הפירות באכילה. אולם לא נחלקו על מלאכות האסורות מן התורה, כגון זריעה או זמירה. מקור נוסף במשנה הוא: <blockquote>.</blockquote>

== דעות הפוסקים ==

=== האוסרים ===
מהמשניות לעיל הסיק הראב"ד, שכל יבול שנזרע בשביעית - אסור לאכלו: . וכן פסק רידב"ז, שכרם שנזמר בשביעית באיסור - פירותיו אסורים באכילה מן התורה.<ref>בית רידב"ז ג יז</ref> 

=== המתירים ===
הרמב"ם כתב , ובהמשך כתב : בשביעית אסור לאכול ירקות גם אם גדלו בהיתר, משום איסור ספיחין. אבל בשמינית אין איסור ספיחין. לפי הרמב"ם, גם העובדה שהאדם חרש או זרע באיסור בשנה השביעית, אינה אוסרת את היבול באכילה בשמינית. בעקבותיו פסק החזון איש להקל ולהתיר באכילה פירות שנעשו בהם מלאכות.

=== המתירים רק בפירות הפקר ===
הרדב"ז בפירושו על הרמב"ם הסביר, שהסיבה שלא אסרו פירות של שדה שנחרשה היא, . והסביר הרב מרדכי אליהו, שכיוון שפירות השביעית הם הפקר, לא ייתכן שאדם שביצע בהם מלאכה אסורה יגרום לכך שהפירות יהיו אסורים על כולם, שכן אין אדם אוסר דבר שאינו שלו. והרב שאול ישראלי הסיק מכאן .<ref>קטיף שביעית, הוצאת מכון התורה והארץ, אשקלון ה'תשס"ח, עמ' 314</ref> לפי זה, אם החקלאי ביצע מלאכות אסורות בשדהו, וגם לא הפקיר את שדהו לכולם - פירותיו אסורים באכילה.

== הערות שוליים ==

קטגוריה:שמיטה ויובל
הפרלמנט של האיטי

הפרלמנט של האיטי (בצרפתית: Parlement Haïtien) הוא הרשות המחוקקת של האיטי, המורכב מהסנאט (בית עליון) ומלשכת הצירים (בית תחתון). בניין הפרלמנט ממוקם בפורט-או-פרנס.

== היסטוריה ==
הרשות המחוקקת הראשונה של האיטי נקראה מועצת המדינה. היא הורכבה לרוב מגנרלים שמינה ראש המדינה. מועצת המדינה הראשונה הוקמה על ידי ז'אן-ז'אק דסאלין. לאחר שנרצח בשנת 1806 שליט ממלכת הצפון של האיטי, אנרי כריסטוף, שינה את שמה של מועצת המדינה לאספה המכוננת.

בשנת 1816 הקים אלכסנדר פטיון, שליט האיטי, בית מחוקקים דו-ביתי.

בשנת 1964 הפרלמנט הפך לבית מחוקקים חד-ביתי, ובשנת 1988 הוא חזר להיות דו-ביתי.

== בתים ==
=== הסנאט ===

בסנאט של האיטי יש 30 מושבים, שלושה לכל מחוז.

שני שלישים מהסנאטורים נבחרים לשש שנים, ושליש לשנתיים.

לפני הקמת מחוז ניפס בשנת 2003 היו עשרים ושבעה מושבים בסנאט.

=== לשכת הצירים ===
לשכת הצירים מונה 119 חברים הנבחרים בהצבעה עממית לתקופות של ארבע שנים.

בבחירות בשנת 2000 73 מושבים מתוך 83 שהיו אז בלשת הצירים היו שייכים למפלגתו של ז'אן-ברטראן אריסטיד.

== האספה הלאומית ==
האספה הלאומית היא ישיבה בה משתתפים כל חברי הפרלמנט. האספה הלאומית מתכנסת למטרות ספציפיות הקבועות בחוקה, ביניהן: הכרזת מלחמה, אישור או דחיית הסכמים ואמנות בינלאומיים ותיקון החוקה.

בראש האספה הלאומית עומד נשיא הסנאט. נשיא לשכת הצירים משמש כסגן נשיא האספה הלאומית ומזכירות הסנאט ולשכת הצירים משמשות גם כמזכירות האספה הלאומית.

בניין האספה הלאומית נבנה בשנת 1949 בפורט-או-פרנס, ונהרס על ידי רעידת האדמה ב-12 בינואר 2010.

== בניין הפרלמנט ==
בניין הפרלמנט הוקם בשנת 1967 ונהרס ברעידת האדמה העזה שהתרחשה ב-2010.

ב-22 בנובמבר 2011 הוקם מבנה זמני לפרלמנט.<ref></ref>

ב-27 בדצמבר 2012 הונחה האבן הראשונה של בניין הפרלמנט החדש. גודלו של הבניין החדש הוא 3,600 מטרים רבועים.<ref></ref>

== ראו גם ==

* הסנאט של האיטי
* פוליטיקה של האיטי
* בתי מחוקקים לפי מדינה

==קישורים חיצוניים==
* 

==הערות שוליים==

האיטי
קטגוריה:האיטי: פוליטיקה
קלברי

קלברי (באנגלית: Kalbarri) היא עיירה באוסטרליה המערבית כ-592 ק"מ מפרת'.

העיירה נמצאת באזור אקלים ים-תיכוני.

היישוב ממוקם בשטחי שבט ננדה. השם "קלברי" הוא שמו של איש שהיה מתגורר בשטח העיירה הנוכחית. התיישבות של יוצאי אירופה באזור החלה עוד במהלך המאה ה-17, כאשר מספר ימאים מהספינה של חברת הודו המזרחית ההולנדית הורדו מהספינה.

במהלך שנות ה-40 של המאה ה-20 האזור הפך למקום תיירות ודייג. האזור ליד העיר הוכרז כ"פארק לאומי". כל שנה כ-200 אלף תיירים מגיעים לאזור. בעבר עיירה סבלה מאמינות אפזרת חשמל ירודה. בשנת 2019 הופעלה יחידת מצברים בהספק של 5 מגוו"ט לאבטחת אמינות חשמל אמינה לצרכני האזור.

באפריל 2021 בעקבות סופה טרופית שעברה באזור, סבלה העיירה מנזק משמעותי.

== קישורים חיצוניים ==

* [https://www.ecowatch.com/cyclone-seroja-australia-2652503800.html כתבה של פול קדק על מצב בעיירה לאחר סופה טרופית]

== הערות שוליים ==

קטגוריה:אוסטרליה המערבית: יישובים
ריס מקלנגן

ריס ג'ושוע מקלנגן () (באירית: () Rhys Joshua McClenaghan; נולד ב-21 ביולי 1999) הוא מתעמל אירי המתחרה עבור אירלנד וצפון אירלנד. האלוף האולימפי (פריז 2024) בסוס הסמוכות. פעמיים ברציפות אלוף העולם (2022 ו-2023), זוכה מדליית ארד באליפות העולם (2019), פעמיים אלוף אירופה (2018 ו-2023) ואלוף משחקי חבר העמים (גולד קוסט 2018) בתרגיל סוס סמוכות ובכך היה למתעמל האירי הראשון שזכה במדליית זהב באליפות עולם ובמדליית זהב באליפות אירופה.

== ביוגרפיה ==
מקלנגן נולד במחוז דאון שבצפון אירלנד לטרייסי ודני מקלנגן. הוא התאמן במועדון ההתעמלות רת'גייל שבבנגור. בהמשך עבר לדבלין כדי להתאמן במכון האירי לספורט באבוטסטון. הוא מתאמן בהדרכתו של לוק קרסון.

===2016===
באליפות בריטניה בהתעמלות שנערכה בשנת 2016 זכה במדליית ארד בתרגיל סוס הסמוכות, אחרי המדליסטים האולימפיים לואיס סמית' ומקס ויטלוק. באותה שנה, באליפות אירופה לנוער זכה במדליית כסף בתרגיל סוס הסמוכות.

===2018===
====אלוף אירופה ואלוף משחקי חבר העמים====
במשחקי חבר העמים שנערכו בגולד קוסט, אוסטרליה בשנת 2018 זכה במדליית זהב בתרגיל סוס הסמוכות וניצח את האלוף האולימפי ואלוף העולם המכהן, מקס ויטלוק מבריטניה, בשל ביצוע טוב יותר למרות שלשניהם היה ניקוד זהה של 15.100 נק'. הייתה זו המדליה הראשונה בהתעמלות של צפון אירלנד במשחקי חבר העמים הבריטי. באליפות אירופה שנערכה בגלאזגו אותה שנה הוא זכה במדליית זהב בתרגיל סוס הסמוכות בתוצאה של 15.300 נק', לפני רוברט זליגמן מקרואטיה (14.866 נק') וסשו ברטונציי מסלובניה (14.866 נק') והפך לאלוף אירופה הראשון של אירלנד.

===2019===
====מדליית ארד באליפות עולם====
באליפות העולם בהתעמלות שנערכה בשטוטגרט באוקטובר 2019 זכה במדליית ארד בתרגיל סוס הסמוכות בתוצאה של 15.400 נק', אחרי מקס ויטלוק מבריטניה (15.500 נק') ולי צ'יקאי מטייפה (15.433 נק'), הראשונה אי פעם של אירלנד ובכך היה למתעמל המעוטר ביותר של אירלנד בכל הזמנים.

===2021===
באולימפיאדת טוקיו (2020) סיים במקום שביעי בתרגיל סוס הסמוכות בתוצאה של 13.100 נקודות. בשלב המוקדמות הוא עלה מהמקום השני בתוצאה של 15.266 נקודות.

== הישגים ואתרים ==
בינואר 2021 הוענקה למקלנגן מדליית האימפריה הבריטית כאות הוקרה על הישגיו בתחום ההתעמלות.<ref></ref>

== קישורים חיצוניים ==

* [https://www.gymnastics.sport/site/athletes/bio_detail.php?id=45482 ריס מקלנגן], באתר התאחדות ההתעמלות הבינלאומית

== הערות שוליים ==

קטגוריה:ספורטאים אירים
קטגוריה:מתעמלים אולימפיים
קטגוריה:מתעמלים באולימפיאדת טוקיו (2020)
קטגוריה:מקבלי עיטורים בריטים
קטגוריה:אירים שנולדו ב-1999
וחנינגן (כדורגל)

מועדון הכדורגל וחנינגן (בהולנדית: FC Wageningen) היה מועדון כדורגל הולנדי מהעיר וחנינגן שבחלדרלנד שפעל בשנים 1911–1992. הישג השיא שלו היה זכייה כפולה בגביע ההולנדי.

==היסטוריה==
שחקניה של וחנינגן חוגגים ניצחון 4–0 על [[קמבור ועלייה לליגת העל (7 ביוני 1980)]]
המועדון נוסד ב-1911 בשם ו.ו.ו.וחנינגן ושיחק בליגות האזוריות עד עונת 1923/1924 אז העפילה לאליפות הולנד הליגה הבכירה במדינה. בעונת 1938/1939 זכתה בתיאור הראשון שלה, הגביע ההולנדי לאחר ניצחון בגמר על פ.ס.ו איינדהובן 2–1.
בעונת 1947/1948 זכתה הקבוצה בגביע בפעם השנייה. הקבוצה המשיכה לשחק בליגה הראשונה עד עונת 1954/1955 שהייתה עונת הפיצול לפני עונת המבחן של הפיכת הליגה למקצוענית. בעונה זו סיימה הקבוצה במקום האחרון וירדה לליגה השלישית בעקבות ההכנות להקמת ליגת העל ההולנדית וליגת המשנה ההולנדית. בעונת 1955/1956 עלתה הקבוצה מהמקום ה-2 לליגת המשנה, בה שיחקה 6 עונות לפני שירדה לליגה השלישית בעקבות שינוי מבנה הליגות, כאשר הקבוצות במקומות 7–18 בכל בית של ליגת המשנה ירדו לליגה השלישית החדשה וליגת המשנה צומצמה לליגה אחת בת 16 קבוצות. 

לאחר ירידתה בילתה הקבוצה 6 עונות בליגה השלישית ובעונת 1967/1968 זכתה באליפות הליגה ושבה לליגת המשנה, אך נשרה לאחר עונה אחת בלבד לליגה השלישית. בעונה שלאחריה סיימה במקום השני ושבה לליגת המשנה. בעונת 1973/1974 סיימה הקבוצה במקום ה-4 בליגת המשנה והעפילה לשלב הפלייאוף בו סיימה ראשונה הודות להפרש שערים עדיף אל מול פורטונה סיטארד מליגת העל ועקב כך העפילה לראשונה בתולדותיה לליגה הבכירה במתכונתה המקצוענית, אך לאחר עונה זו נשרה מהמקום האחרון לליגת המשנה בה שיחקה כ-5 עונות נוספות בהן העפילה מספר פעמים לפלייאוף, אך כשלה בהעפלה. בסיום עונת 1979/1980 סיימה במקום ה-3 והעפילה לפלייאוף הליגה בו זכתה ועקב כך העפילה בפעם השנייה לליגה הבכירה. גם עונתה השנייה בליגה הסתיימה במקום האחרון והקבוצה שבה לליגת המשנה בה שיחקה עד עונת 1991/1992 אז סיימה במקום ה-9 והתפרקה לאחר שהכריזה על פשיטת רגל.
אצטדיון הבית של הקבוצה וחנינגן ברג לאחר נטישתו

==כדורגל חובבים==
החל מעונת 1978/1979 אז פוצלה מהקבוצה, פועלת קבוצת חובבים בשם ו.ו.ו.וחנינגן המשחקת בליגת ה-9.

==תארים==
* הגביע ההולנדי
** זכייה (2) 1938/1939, 1947/1948
* אליפות הליגה השלישית
** אלופה (1) 1967/1968

קטגוריה:קבוצות כדורגל שהוקמו ב-1911
קטגוריה:חלדרלנד
קטגוריה:קבוצות כדורגל שהתפרקו
קטגוריה:קבוצות כדורגל הולנדיות
יובאן גויקוביץ'

יובאן "צונה" גויקוביץ (בסרבית: Joвaн Гojкoвић Цуне; 7 בינואר 1975 – 22 בדצמבר 2001) היה כדורגלן יוגוסלבי ממוצא סרבי ששיחק בעמדת הקשר בנבחרת יוגוסלביה ובמספר מועדונים בסרביה וביוון.

== קריירת מועדונים ==
גויקוביץ' גדל במחלקת הנוער של זדרוגר דוניה טרפצ'ה, ובהמשך עבר אל מחלקת הנוער של BIP צ'אצ'אק. בקיץ 1995 עבר למועדון הגדול של העיר צ'אצ'אק, בוראץ צ'אצ'אק, ששיחק בליגת העל היוגוסלבית. הוא שיחק במועדון במשך שתי עונות, בהן שימש כשחקן מפתח ותפקד כפליימייקר. בחלון העברות של קיץ 1996 עבר גויקוביץ' לצ'וקריצ'קי, מועדון נוסף מליגת העל היוגוסלבית. הוא שיחק במועדון במשך עונה אחת בלבד, שלאחריה עבר לאלופת אירופה והעולם לשנת , הכוכב האדום בלגרד, גם היא מליגת העל היוגוסלבית. הוא שיחק במועדון במשך שלוש עונות, בהן ערך 75 הופעות ליגה והבקיע 21 שערים, עד שבשנת 2000 חתם באירקליס סלוניקי מליגת העל היוונית. עד למותו, ערך 29 הופעות ליגה במדי המועדון, בהן הבקיע שלושה שערים.

== קריירה בינלאומית ==
ב-23 בדצמבר 1998 ערך גויקוביץ' את הופעתו היחידה בנבחרת יוגוסלביה, בהפסד 2-0 לנבחרת ישראל במשחק ידידות בתל אביב-יפו.

== מותו ==
ב-22 בדצמבר 2001 מת גויקוביץ' בתאונת דרכים בבלגרד שברפובליקה הפדרלית של יוגוסלביה.

== קישורים חיצוניים ==

== הערות שוליים ==

קטגוריה:כדורגלנים יוגוסלבים
קטגוריה:כדורגלנים סרבים
קטגוריה:קשרי כדורגל יוגוסלבים
קטגוריה:קשרי כדורגל סרבים
קטגוריה:צ'אצ'אק: כדורגלנים
קטגוריה:כדורגלני צ'וקריצ'קי
קטגוריה:כדורגלני הכוכב האדום בלגרד
קטגוריה:כדורגלני אירקליס סלוניקי
קטגוריה:כדורגלני נבחרת יוגוסלביה
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:סרבים שנולדו ב-1975
קטגוריה:סרבים שנפטרו ב-2001
אליעזר רבינוביץ (פיזיקאי)

אליעזר רבינוביץ (נולד ב-27 במאי 1946 בירושלים) הוא פיזיקאי ישראלי, נשיא מועצת CERN, מומחה בפיזיקת אנרגיות גבוהות, פרופסור אמריטוס במכון רקח לפיסיקה של האוניברסיטה העברית בירושלים, לשעבר ראש הוועדה הלאומית לאנרגיות גבוהות של האקדמיה הלאומית הישראלית למדעים.

== ביוגרפיה ==
=== ראשית דרכו ===
נולד בירושלים<ref name=":0"></ref> ב-1946.
קיבל תואר ראשון במתמטיקה ופיזיקה בשנת 1969, ותואר שני בפיזיקה בשנת 1971, שניהם באוניברסיטה העברית. בשנת 1974 קיבל תואר דוקטור בפיזיקה ממכון ויצמן למדע. בשנים 1975–1976 היה בפוסט-דוקטורט בפרמילאב, ובשנה האקדמית 1976/77 שהה בפוסט-דוקטורט במעבדה הלאומית לורנס ברקלי בקליפורניה.

=== קריירה מקצועית ===
ב-1977 הצטרף לסגל מכון רקח לפיסיקה של האוניברסיטה העברית כמרצה בכיר, ב-1981 מונה לפרופסור חבר, וב-1985 מונה לפרופסור מן המניין. ב-2005 הופקד על הקתדרה למדע ע"ש ליאון ועדה מילר. כיהן במשך שלוש שנים כראש מכון רקח לפיסיקה, ובשנים 2005–2012 כיהן כראש המכון הישראלי ללימודים מתקדמים.

בשנת 2003 היה פרופסור אורח באוניברסיטת קליפורניה בברקלי, וב-2014 היה מדען אורח ב-KITP שבאוניברסיטת קליפורניה בסנטה ברברה. רבינוביץ היה עמית המכון ללימודים מתקדמים בפרינסטון, ופרופסור אורח במספר אוניברסיטאות ומכוני מחקר. מספטמבר 2015 הוא חוקר ב-IHES בצרפת.

בשנים 2004–2020 כיהן כראש הוועדה הלאומית לאנרגיות גבוהות של האקדמיה הלאומית הישראלית למדעים.

בשנת 2004 מונה לאחד מנציגי ישראל במועצת CERN, ובשנים 2016–2018 כיהן כסגן נשיא מועצת CERN. בספטמבר 2021 נבחר לנשיא מועצת CERN, וייכנס לתפקיד ב-1 בינואר 2022.

מאז 1997 נמנה עם מובילי מיזם הקמת סינכרוטרון האור למדע ניסויי ויישומי במזרח התיכון (SESAME) בירדן<ref name=":0" />. בשנת 2019 הוענק לו פרס "דיפלומטיה באמצעות המדע" של האיגוד האמריקאי לקידום המדע (AAAS) , על חלקו במיזם זה.

==מחקר==

תחום מחקרו של רבינוביץ הוא פיזיקת אנרגיות גבוהות תאורטית, ובמיוחד תורת השדות הקוונטית ותורת המיתרים. פרסם יותר מ-150 מאמרים מדעיים.

==חיים אישיים==
רבינוביץ נשוי ואב לשלושה.

==קישורים חיצוניים==

<div class="mw-content-ltr">
* [https://2019.innscidsp.com/eliezer-rabinovich/ Eliezer Rabinovich], Innovation and Science Diplomacy School
* [https://www.peacetalks.net/pt/eliezer-rabinovici/ Eliezer Rabinovici], PeaceTalks
</div>
* 
* [https://www.iaf.org.il/SIP_STORAGE/FILES/1/72391.pdf#page=69 Curriculum Vitae: Eliezer Rabinovici], התוכנית לפיתוח חשיבה יצירתית לפתרון בעיות מבצעיות: סדרת מפגשים חיל-אוויר – אקדמיה, מרץ 2013, עמ' 35–39
* אליעזר רבינוביץ, [https://web.archive.org/web/20160303210622/http://www.snunit.k12.il/heb_journals/galileo/gal7.htm על מיתרים ואנשים], גליליאו 17, יולי-אוגוסט 1996
* 
* 
* 
* 

==הערות שוליים==

קטגוריה:פיזיקאים ישראלים
קטגוריה:סגל האוניברסיטה העברית בירושלים: פיזיקה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1946
אנג'לינה בלרינה (סדרת טלוויזיה)

אנג'לינה בלרינה (באנגלית: Angelina Ballerina) היא סדרת טלוויזיה בריטית לילדים שהופקה על ידי ו-Grand Slamm Children's Films ומבוססת על סדרת ספרים מאת קתרין הולברד.

הסדרה שודרה במקור באנגליה בערוץ CITV וב-Teletoon בקנדה. בהמשך היא שודרה בPBS בארצות הברית, בטלוויזיה החינוכית הישראלית ובערוצים נוספים במדינות שונות.

בשנים 2009–2010 הופקה סדרת המשך בשם "אנג'ילנה בלרינה: הצעדים הבאים".

הסדרה מתארת את חייה של אנג'ליה, עכברה שאוהבת בלט, בני משפחתה וחבריה ללימודים.

== דמויות ומדבבים ==
הסדרה דובבה לעברית מספר פעמים.
* אנג'לינה בלרינה – פינטי ויליאמס/דורית טל שלב (2002)/רוזי רבינוביץ' (2009)/מייה קדוש (2015)
* מיס לילי – ג'ודי דנץ'/מיקי פלג רוטשטיין (2002)//מיה בכר (2009)/תמי ברק (2015) – מורה לבלט, מדברת במבטא רוסי
* אליס ניבלטוס – ג'ו וייאט/מיכל צפיר (2002)/דפנה קידק (2009)/עדן גמליאל (2015) – חברתה הטובה של אנג'לינה
* ויליאם ג'ון לונגטייל – קית' ויקהאם/ציפי מור (2002)/אוהד עיל (2009) /גדי לוי (2015) – ילד שלומד בלט
* מיסטר לונגטייל – קית' ויקהאם – אביו של ויליאם

== קישורים חיצוניים ==
* 

* [https://www.ishim.co.il/m.php?s=אנג%27לינה+בלרינה%232002 נתוני דיבוב 2002 ו-2009]
* [https://www.ishim.co.il/m.php?s=אנג%27לינה+בלרינה%23ג%27ים+ג%27אם נתוני דיבוב 2015]

קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות PBS Kids
קטגוריה:הטלוויזיה החינוכית הישראלית - תוכניות רכש
דראגן מאנצה

דראגן מאנצה (בסרבית: Драган Манце; 26 בספטמבר 1962 – 2 בספטמבר 1985) היה כדורגלן יוגוסלבי ממוצא סרבי ששיחק בעמדת החלוץ בנבחרת יוגוסלביה ובפרטיזן בלגרד.

== קריירת מועדונים ==
מאנצה נולד בזמון והחל את הקריירה שלו בקבוצה המקומית גלניקה זמון. הוא ערך את הופעת הבכורה שלו בקבוצה הבוגרת של המועדון בליגת המשנה היוגוסלבית בגיל 17.

בחודש ספטמבר 1980 עבר מאנצה לפרטיזן בלגרד מליגת העל היוגוסלבית. ב-22 בנובמבר 1980 ערך מאנצה את הופעת הבכורה שלו בליגה במדי המועדון, כשעלה כמחליף במחצית השנייה בתיקו 1-1 נגד סרייבו. עד לסוף עונת ערך חמש הופעות ליגה נוספות. ב-12 באוגוסט 1981 הבקיע מאנצה את שער הבכורה שלו בליגה במדי המועדון, בניצחון 1-0 על רדניצ'קי ניש. בעונת הוא ערך 21 הופעות ליגה, בהן הבקיע חמישה שערים. מאנצה היה מלך השערים של הקבוצה בעונת , בה זכתה הקבוצה באליפות יוגוסלביה בפעם הראשונה מזה חמש שנים. בעונת ערך מאנצה 28 הופעות ליגה והבקיע שמונה שערים. את עונת סיים מאנצה פעם נוספת כמלך השערים של המועדון.

בקיץ 1985, לאחר שמועות רבות על מעבר אפשרי לקבוצה אחרת, חתם מאנצה על חוזה חדש לארבע עונות במועדון, עד לשנת 1989. ב-1 בספטמבר 1985 הוא שיחק את משחקו האחרון במועדון, בניצחון 2-1 על בודוצ'נוסט טיטוגרד במסגרת הליגה, בו גם הבקיע שער בפנדל.

== קריירה בינלאומית ==
ב-23 באפריל 1983 ערך מאנצה את הופעת הבכורה שלו בנבחרת יוגוסלביה, בהפסד 4-0 לנבחרת צרפת במשחק ידידות. בחודש נובמבר באותה שנה ערך את הופעתו האחרונה בנבחרת, בתיקו 0-0 נגד נבחרת צרפת במשחק ידידות. בסך הכל ערך ארבע הופעות במדי הנבחרת.

== מותו ==
ב-3 בספטמבר 1985 מת מאנצה בתאונת דרכים כאשר נהג ברכב הפיג'ו 205 בדרכו לאימון קבוצתו. הוא נקבר בבית הקברות החדש בבלגרד, ובהלוויתו נכחו כ-30 אלף אנשים.

== תארים ==
;פרטיזן בלגרד
* אליפות יוגוסלביה (1): 1982/1983

== קישורים חיצוניים ==

* 

== הערות שוליים ==

קטגוריה:כדורגלנים יוגוסלבים
קטגוריה:חלוצי כדורגל יוגוסלבים
קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני זמון
קטגוריה:כדורגלני פרטיזן בלגרד
קטגוריה:כדורגלני נבחרת יוגוסלביה
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:סרבים שנולדו ב-1962
קטגוריה:נפטרים ב-1985
הר רייזינג וולף

הר רייזינג וולף (באנגלית: Rising Wolf Mountain) הוא הר ברכס לואיס, בשטח הפארק הלאומי גליישר, במחוז גליישר במדינת מונטנה שבארצות הברית.

גובהו של ההר 2,901 מטרים מעל פני הים; הר רייזינג וולף הוא ההר ה-388 בגובהו במדינת מונטנה, וההר ה-7,264 בגובהו בארצות הברית.

הר רייזינג וולף מתנשא לגובה של 876 מטרים מעל סביבתו, והוא ההר ה-56 בהתנשאותו במדינת מונטנה.

ההר ממוקם בחלק הדרום-מזרחי של הפארק הלאומי גליישר, ומתנשא מעל אזור אגם טו מדיסן שבסמוך מדרום לו.

== היסטוריה ==
=== מקור השם ===

שבט הבלאקפוט, אשר גר באזור הפארק, האמין כי האזור הוא אתר מקודש. השבט קרא להר בשם "מהרויי-אופואשין" שמשמעו "הדרך בה עולה הזאב". שמו הנוכחי של ההר הוא תרגום של שם זה. "רייזינג וולף" משמעו באנגלית: "הזאב המתרומם" או "הזאב העולה".

=== הטיפוס על ההר ===

הטיפוס הראשון המתועד לפסגת הר רייזינג וולף בוצע בשנת 1923, על ידי נורמן קלייד (Norman Clyde).

== גאולוגיה ==

בדומה להרים אחרים בשטח הפארק הלאומי גליישר, הר רייזינג וולף מורכב מסלעי משקע שמקורם החל מתקופת הפרקמבריון ועד תקופת היורה. סלעי משקע אלה נוצרו בים רדוד נוצר שהיה באתר עד לפני 170 מיליון שנים, כאשר העתק לואיס דחף לוח סלע ענק (שעוביו 4.8 קילומטרים, אורכו 260 קילומטרים, ורוחבו 80 קילומטרים) מתקופת הפריקמבריון, מעל סלעים צעירים יותר מתקופת הקרטיקון.

== גלריית תמונות ==

<div style="max-width: 500px;"><gallery mode="slideshow">
קובץ:Rising Wolf Mountain, south aspect.jpg|מבט על המדרונות הדרומיים של הר רייזינג וולף
קובץ:Rising Wolf Mountain.jpg|פסגת הר רייזינג וולף במבט מאגם טו מדיסן
קובץ:Rising Wolf Mountain summit from south.jpg|הפסגה במבט מצד דרום
קובץ:Rising Wolf Mountain GNP.jpg
קובץ:Rising Wolf Mountain in Glacier National Park.jpg|הר רייזינג וולף, הפסגה משמאל
קובץ:Rising Wolf Mountain, northwest.jpg|המדרונות הצפון-מערביים של הר רייזינג וולף
</gallery></div>

== קישורים חיצוניים ==

* [https://www.peakbagger.com/peak.aspx?pid=4824 הר רייזינג וולף] באתר peakbagger
* [https://peakvisor.com/peak/rising-wolf-mountain.html תרשים הנוף הנשקף מהר רייזינג וולף] באתר peakvisor
* [https://www.hikingproject.com/photo/7059544/rising-wolf-mountain תצלומי הר רייזינג וולף] באתר hikingproject
* [https://peakery.com/rising-wolf-mountain-montana/ הר רייזינג וולף] באתר peakery (מרחקים לאתרים סמוכים)
* [https://www.summitpost.org/rising-wolf-mountain/219423 הר רייזינג וולף] באתר summitpost (מידע למטפסי הרים)
* [https://www.sierraclub.org/daily-ray-hope/2021/09/rising-wolf-mountain-glacier-national-park-montana הר רייזינג וולף] באתר מועדון סיירה
* [https://www.mountain-forecast.com/peaks/Rising-Wolf-Mountain/forecasts/2900 תחזית מזג אוויר עדכנית ארוכת טווח עבור הר רייזינג וולף (לפי גבהים)]
; מסלולי הליכה באזור הר רייזינג וולף:
** [http://www.hikingwalking.com/index.php/destinations/mt/mt_glacier/two_medicine/dawson_pitamakan/dawson_pitamakan_detail מסלול דוסון] באתר hikingwalking
** [http://www.hikinginglacier.com/aster-park-overlook.htm מסלול אסטר] באתר hikinginglacier
** [https://continentaldividetrail.org/project/triple-divide-pass-and-rising-wolf-mountain-loop-glacier-national-park/ מסלול טריפל דיבייד] באתר continentaldividetrail
* 

== הערות שוליים ==

רייזינג וולף
רייזינג וולף
רייזינג וולף
גיפט לרמי

אמפו גיפט לרמי (באנגלית: Mpho Gift Leremi; 13 באוקטובר 1984 – 3 בספטמבר 2007) היה כדורגלן דרום אפריקאי ששיחק בעמדת הקשר בנבחרת דרום אפריקה ובקבוצות אורלנדו פירטס וממלודי סאנדאונס מליגת העל הדרום-אפריקאית.

== קריירת מועדונים ==
לרמי נולד בסווטו שבדרום אפריקה והחל את הקריירה שלו במחלקת הנוער של פימוויל ג'איינטס המקומית, ובהמשך עבר אל מחלקת הנוער של אורלנדו פירטס מליגת העל הדרום-אפריקאית.

ב-10 באוגוסט 2002 ערך לרמי את הופעת הבכורה שלו במועדון, במשחק נגד מורוקה סוואלווס במסגרת הליגה לעונת . בעונת הבכורה שלו במועדון הוא ערך 20 הופעות ליגה והבקיע שער אחד, ובסוף העונה זכתה אורלנדו פירטס באליפות דרום אפריקה. בסך הכל הוא ערך 70 הופעות ליגה במדי המועדון, בהן הבקיע 15 שערים.

בקיץ 2007 עבר לרמי לממלודי סאנדאונס, גם היא מליגת העל הדרום-אפריקאית. הוא ערך שתי הופעות ליגה במדי המועדון לפני מותו, והבקיע שער אחד.

== קריירה בינלאומית ==
ב-17 בנובמבר 2004 ערך לרמי את הופעת הבכורה שלו בנבחרת דרום אפריקה, בניצחון 2-1 על נבחרת ניגריה במשחק ידידות. לרמי היה חלק מסגל נבחרת דרום אפריקה לטורניר גביע הזהב 2005, וערך שתי הופעות בטורניר. בסך הכל ערך ארבע הופעות בנבחרת דרום אפריקה.

== מותו ==
ב-3 בספטמבר 2007 מת לרמי בתאונת דרכים באלברטון, בקרבת יוהנסבורג, כאשר היה בדרכו חזרה לביתו ממשחק נגד לה אסטרה במסגרת גביע הקונפדרציה האפריקאי בקמרון.

== תארים ==
;אורלנדו פירטס
* אליפות דרום אפריקה (1): 2002/2003

== קישורים חיצוניים ==

== הערות שוליים ==

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:סווטו: כדורגלנים
קטגוריה:כדורגלני אורלנדו פירטס
קטגוריה:כדורגלני ממלודי סאנדאונס
קטגוריה:כדורגלני נבחרת דרום אפריקה
קטגוריה:כדורגלני גביע הזהב 2005
קטגוריה:כדורגלנים שמתו במהלך הקריירה
קטגוריה:דרום אפריקאים שנולדו ב-1984
קטגוריה:דרום אפריקאים שנפטרו ב-2007
ThinkFun

ThinkFun (ת'ינק פאן, בעבר הייתה ידועה בשם Binary Arts, בינארי ארטס) היא חברת צעצועים ומשחקי לוח שנוסדה בווירג'יניה שבארצות הברית ב-1985. בין משחקיה הנודעים של החברה, המשחק "Rush Hour" ששווק בעברית גם בשם "שעת השיא".

==היסטוריה==
ThinkFun נוסדה ב-1985 במרתף ביתם של הזוג ביל ריצ'י (Ritchie) ואנדראה ברתלו (Barthello), במטרה מוצהרת "לתרגם את הרעיונות המבריקים של המתמטיקאים, המהנדסים והממציאים המטורפים ביותר, לצעצועים פשוטים שאותם יוכלו להבין ילדים וילדות ברחבי העולם".

שנות השמונים של המאה ה-20 היו תקופה לא נוחה בתעשיית הצעצועים, הלהיט האחרון - "קובייה הונגרית" - החל לאבד פופולריות והקמעונאים התרחקו ממסחר במשחקים בהיקפים גדולים.

עם התפתחות והתפשטות הקניונים בראשית שנות ה-90 של המאה ה-20, התעורר מחדש העניין במוצרים ייחודיים וחנויות לייף סטייל שונות גילו את המשחקים של החברה והיא צמחה במהירות. החברה הופיעה בשנים 1194–1992 שלוש שנים ברציפות ברשימת "Inc 500", רשימת החברות הצומחות במהירות שמפרסם המגזין "Inc." .

ב-1996 הוציאה החברה את המשחק הנמכר ביותר שלה עד כה: "Rush Hour" , לוח ובו 40 חידות בעלות קושי משתנה שכולן עוסקות בניווט רכב בפקק תנועה בפריסות שונות. המשחק הומצא בידי החידונאי היפני הנודע נוב יושיגהארה והכניס את החברה לשוק המשחקים הבינלאומי. החברה המשיכה להתרחב תוך שהיא נשענת על ממציאי משחקים שהתפרסמו ברחבי העולם לפני שהחלו לעבוד עם החברה.

ב הייתה החברה, אחת הראשונות בין חברות הצעצועים המסורתיות שנכנסו לשוק האפליקציות והנפיקה גרסאות של משחקיה המוצלחים ביותר, כמו: "Rush Hour" (שעת שיא), "Solitaire Chess" ו"שוקולד בריבוע" , מותאמות למכשירי אייפוד טאץ', אייפון ואנדרואיד.

==משחקים בולטים==
* Rush Hour
* Zingo! 
* שוקולד בריבוע (באנגלית נקרא: )
* Hoppers 
* Solitaire Chess
* River Crossing (חציית נהר, גרסה תלת-ממדית לחידות חציית הנהר המסורתיות)
* סוויש

==קישורים חיצוניים==
* 

קטגוריה:חברות צעצועים
קטגוריה:מותגים
רכס קונגר (קנדה)

רכס קונגר המכונה גם הרי קונגר (באנגלית: Conger Range, או: Conger Mountains) הוא רכס הרים באי אלסמיר, בטריטוריית נונאווט, שבקנדה.

== גאוגרפיה ==

הרכס מהווה חלק מרכס האימפריה הבריטית (חלק מרכס הקורדילרה הארקטית) - רכס הרים מבותר, שראשיתו באי אלסמיר, וסופו בקצה הצפוני של אזור לברדור, בפרובינציית ניופאונדלנד ולברדור ובצפון מזרח פרובינציית קוויבק.

הרכס ממוקם בשטח הפארק הלאומי קאטיניפאק.

הרכס ממוקם 16 קילומטרים ממערב להר אוסבורן.

רכס קונגר מהווה את המשכו של רכס גארפילד.

הרמות שמצפון לפיורד הייר (Hare Fiord) מהוות את המשך רכס קונגר.

שיא גובהו של הרכס 1,542 מטרים מעל פני הים (בהר בידרביק); גובהו הממוצע של הרכס 1,439 מטרים מעל פני הים, והוא מתנשא לגובה של 77 מטרים מעל סביבתו.

אורכו של הרכס - 180 קילומטרים.

רוב פסגות הרכס מכוסות קרח, אולם מרבית המדרונות הדרומיים של הרכס אינם מכוסים קרח.

בעמקים שבין פסגות הרכס, מצויים קרחוני לשון, הנשפכים דרומה מכיפת הקרח גראנד לנד (Grand Land Ice Cap).

== היסטוריה ==
=== מקור השם ===

שמו של הרכס ניתן לו על ידי מגלה הארצות האמריקאי אדולפוס גרילי (Adolphus Greely), אשר ראה אותו ממרחק, במהלך משלחת חקר במזחלות כלבים אל צפון האי אלסמיר, בשנת 1882.

== לקריאה נוספת ==


<div class="mw-content-ltr">• Lyle Dicks, [https://books.google.co.il/books?id=seWk7ZVSE7sC&pg=PA14&lpg=PA14&dq=conger+range+nunavut&source=web&ots=MDdGKcV-Yf&sig=CSeJqWEJik2MastInbjk4bswMnc&redir_esc=y#v=onepage&q&f=false Muskox Land: Ellesmere Island in the Age of Contact], P 14 </div>

== קישורים חיצוניים ==

* [http://www4.rncan.gc.ca/search-place-names/unique/OADSM רכס קונגר] באתר ממשלת קנדה
* [https://peakvisor.com/peak/conger-range.html תרשים הנוף הנשקף מרכס קונגר] באתר peakvisor
* [https://www.meteoblue.com/en/weather/current/conger-range_canada_5926668 מזג אוויר נוכחי עדכני ברכס קונגר] (לרבות נתוני זריחת/שקיעת שמש/ירח עדכניים)
** [https://www.meteoblue.com/en/weather/14-days/conger-range_canada_5926668 תחזית מזג אוויר עדכנית ארוכת טווח עבור רכס קונגר]
** [https://www.meteoblue.com/en/weather/historyclimate/weatherarchive/conger-range_canada_5926668 נתוני מזג אוויר היסטוריים עבור רכס קונגר]
** [https://www.meteoblue.com/en/weather/archive/yearcomparison/conger-range_canada_5926668 סטטיסטיקות מזג אוויר עבור רכס קונגר]

== הערות שוליים ==

קונגר
קונגר
דיאב עוואנה

דיאב עוואנה אחמד חוסיין אל-מסעבי (בערבית: ذياب عوانة أحمد حسين المصعبي, בתעתיק מדויק: ד'יאב עואנה אחמד חסין אלמצעבי; 8 באפריל 1990 – 25 בספטמבר 2011) היה כדורגלן אמירותי ששיחק בעמדת קשר הכנף בנבחרת איחוד האמירויות.

== קריירת מועדונים ==
דיאב גדל במחלקת הנוער של בניאס מליגת העל של איחוד האמירויות הערביות. הוא החל לשחק בקבוצה הבוגרת של המועדון בעונת , ובעונת הבכורה שלו ערך עשר הופעות ליגה. בסך הכל שיחק בקבוצה הבוגרת של המועדון במשך ארבע עונות, בהן ערך 62 הופעות ליגה והבקיע שמונה שערים.

== קריירה בינלאומית ==
ב-15 בנובמבר 2009 ערך עוואנה את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת צ'כיה במשחק ידידות. ב-7 בספטמבר 2010 הבקיע את שער הבכורה שלו בנבחרת, בניצחון 3-0 על נבחרת כווית במשחק ידידות. הוא היה חלק מסגל נבחרת איחוד האמירויות הערביות בטורניר גביע אסיה 2011, אך לא שיחק בטורניר.

ב-17 ביולי 2011, בדקה ה-78 של משחק הידידות נגד נבחרת לבנון, בעת שנבחרתו הובילה בתוצאה 5-2, נבחר עוואנה לבעוט פנדל, אותו הבקיע באמצעות עקבו הימני. מאמנו ראה זאת בעין לא טובה, והחליף אותו מיד לאחר הבעיטה. סרטון הבעיטה הפך ויראלי. המשחק הסתיים בניצחון 6-2 של נבחרת איחוד האמירויות הערביות.

ב-23 ביולי 2011 הוא ערך את הופעתו האחרונה בנבחרת, בניצחון 3-0 על נבחרת הודו במסגרת מוקדמות מונדיאל 2014. בסך הכל הוא ערך שמונה הופעות במדי הנבחרת, בהן הבקיע שלושה שערים.

== מותו ==
ב-25 בספטמבר 2011 מת עוואנה בתאונת דרכים באבו דאבי שבאיחוד האמירויות הערביות. לפי הדיווחים, תאונת הדרכים התרחשה בגשר שייח' זייד, כאשר עוואנה חזר מאבו דאבי לאל-עין לאחר שסיים אימון עם נבחרת איחוד האמירויות הערביות. דיווחים נוספים טוענים כי השתמש במכשיר הטלפון שלו בעת התאונה. עוואנה מת במקום. עוואנה נקבר יום לאחר מכן בבית הקברות בניאס שבאבו דאבי.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני בניאס
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2011
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:אמירתים שנולדו ב-1990
קטגוריה:נפטרים ב-2011
קטגוריה:אמירתים שנפטרו במאה ה-21
דיטמר בארטש

דיטמר גרהרד בארטש (בגרמנית: Dietmar Gerhard Bartsch; נולד ב-31 במרץ 1958) הוא פוליטיקאי גרמני המכהן כיו"ר משותף של סיעת די לינקה בבונדסטאג מאז 2015. קודם לכן שימש כמנהל הפדרלי של המפלגה. בארטש היה פעיל במפלגת האם של די לינקה, מפלגת הסוציאליזם הדמוקרטי והיה המנהל הפדרלי שלה בשנותיה האחרונות בטרם הוקמה מפלגת די לינקה.

הוא חבר בבונדסטאג מאז 2005. ברטש נבחר להיות מועמד המפלגה לתפקיד הקנצלר בשלוש מערכות בחירות עד כה: 2002, 2017 ו-2021.

== ביוגרפיה ==
בארטש נולד וגדל בשטרלזונד שבגרמניה המזרחית, הוא למד כלכלה פוליטית באוניברסיטה ללימודי כלכלה בברלין-קרלשורסט<ref name="Bio2"></ref>.

ברארטש הצטרף למפלגת השלטון המזרח גרמנית, מפלגת האיחוד הסוציאליסטי של גרמניה ב-1977 והקים את ועדת החברים הצעירים של המפלגה כבר ב-1989. לאחר איחוד גרמניה מחדש הוא חבר למפלגת הסוציאליזם הדמוקרטי. ב-1998 נבחר בארטש לבונדסטאג.

בבחירות הכלליות שנערכו ב-2002, בארטש היה אחד מהמועמדים של המפלגה, אך המפלגה לא הצליחה לעבור את אחוז החסימה והיא נותרה מיוצגת רק על ידי שני נציגים, שנבחרו באופן ישיר במחוזות שלהם. בעקבות כך, איבד בארטש את מקומו בבונדסטאג.

בינואר 2012 פורסם בדר שפיגל כי 27 מתוך 76 חברי מפלגת די לינקה שכיהנו כחברים בבונדסטג היו תחת מעקב של המשרד הפדרלי להגנת החוקה, כאשר אחד מהם היה בארטש. המעקב אחר רבים מהמפלגה, גם כאלו שאינם נחשבו מתנגדים לחוקת גרמניה ספג ביקורת מהמפלגה הסוציאל-דמוקרטית, מפלגת הירוקים ואף מהמפלגה הדמוקרטית החופשית<ref></ref>. ב-2013 החליט בית המשפט החוקתי הפדרלי של גרמניה שהמעקב נקבע ללא סיבה ברורה והוא יפסק<ref></ref>.

בארטש וחברתו להנהגת הסיעה שהרה ואגנקנכט היו ראשי המפלגה בבחירות שנערכו ב-2017<ref></ref>. המפלגה נחלה כישלון וירדה מהמקום השלישי בגודלה למקום החמישי בגודלה לאחר שקיבלה כ-9.2% מהקולות ו-69 מנדטים.

במאי 2021, לקראת הבחירות הכלליות, הוכרז כי בארטש יוביל את המפלגה יחד עם ז'נין ויסלר<ref></ref>.

==קישורים חיצוניים==

* 

== הערות שוליים ==

קטגוריה:פוליטיקאים גרמנים
קטגוריה:סוציאליסטים
קטגוריה:גרמנים שנולדו ב-1958
קטגוריה:חברי הבונדסטאג
לידה (הלכה)

יוני סלע. על היולדת להביא בן יונה או תור ל[[קורבן חטאת]]
תור העיר (צוצלת). על היולדת להביא בן יונה או תור לקורבן חטאת

]]
לידה בהלכה הוא מושג המתייחס למכלול הנושאים ההלכתיים הקשורים ללידה וליחס ליולדת, כגון טומאת יולדת וקורבן יולדת.

== כאב הלידה ==

על פי המסופר בפרשת בראשית, כאב הלידה הוא תוצאה של חטא עץ הדעת, בו אכלה חוה מפרי עץ הדעת בניגוד לצו האלוהי, ואף נתנה לבעלה מפרי העץ. בעקבות זאת נתקללה האישה בקללה: .

==טומאת יולדת==

על פי הכתוב בספר ויקרא, יולדת נעשית טמאה טומאת יולדת למשך שבוע לאחר לידת בן, ושבועיים לאחר לידת בת, טומאה זו מקבילה לטומאת נדה. 

בסיום תקופה זו חלה תקופת 'ימי טוהר' בת 33 יום לאחר לידת בן או 66 יום לאחר לידת בת, בהם האשה טהורה ואינה יכולה להיטמא בטומאת נדה או בטומאת זיבה, אך כבר בימי הגאונים החלו לאסור גם דם שראתה ב'ימי טוהר', שכל שראתה דם בימים אלו, הרי היא אסורה על בעלה כראיית דם נדה. ותקנו כן, כדי שלא יבואו הנשים לכלל טעות בין ראיית דם הצריכה את תהליך הטהרה לראיית דם שאינה צריכה. עם השנים גזרה זו פשטה בכל תפוצות ישראל.

לידה בניתוח קיסרי, אם לא יצא דם מהנרתיק כלל - היולדת נשארת טהורה, אם יצא דם מהנרתיק דין היולדת כנידה רגילה. בכל מקרה, היולדת אינה נטמאת טומאת יולדת (לשבוע או שבועיים).

== קורבנות היולדת ==

בזמן שבית המקדש היה קיים הייתה היולדת מביאה קורבן הנקרא קורבן יולדת לאחר סיום ימי הטוהר: 40 יום מלידת בן ו-80 יום מלידת בת. (). בזמן הזה נהוג שהיולדת מברכת ברכת הגומל לאחר שבעה ימים מהלידה ואילך.

במגן אברהם כתב שחובה על הבעל לעלות לתורה ביום 41 לזכר, ובנקיבה ביום 81, שהוא במקום הקרבן לידה.

בנוסף יש מהאחרונים שכתבו שנכון שיקרא באותו יום את הפרשה בתורה העוסקת בדיני יולדת.

== ברכת הטוב והמטיב ==
על פי ההלכה לאחר לידת זכר מברכים ההורים ברכת הטוב והמטיב.יש מקהילות הספרדים שלא נהגו בכך על לידת בת יש נוהגים לברך בראייתה בפעם הראשונה ברכת שהחיינו. לא ברכו בפעם הראשונה יברכו כל עוד הם שמחים ומתרגשים מראייתה.

== שלום זכר וזבד בת ==

בשבת הסמוכה ללידת בן נהוג ברבות מקהילות יוצאי אשכנז לערוך סעודת שלום זכר. 

לאחר לידת בת נהוג לערוך סעודת זבד הבת. בקהילות האשכנזים התקבל המנהג לעשות בשבת קידוש הודאה לה'. 

== ברית מילה ==

בעקבות ברית המילה שכרת ה' עם אברהם, ועל פי מצוות התורה בפרשת תזריע, ביום השמיני ללידת בן עורכים לו טקס ברית מילה. מצווה זו היא אחת משתי מצוות עשה היחידות (לצד הקרבת קרבן פסח) שהימנעות מקיומן במזיד מחיל עונש כרת.

==ראו גם==
* יחסי אישות (הלכה)

==קישורים חיצוניים==
* 
* 
* 
* [https://www.medethics.org.il/wp-content/uploads/2020/02/RE011010a.html "לידה"] מתוך האנציקלופדיה הרפואית הלכתית, באתר מכון שלזינגר
* [https://web.archive.org/web/20150426021713/http://mikragesher.org.il/titles/encyclopedia/30/leida.htm לידה], באנציקלופדיית המקרא של "גשר"
* [https://ph.yhb.org.il/18-09-01/ יולדת], פניני הלכה טהרת המשפחה, פרק ט'

==הערות שוליים==

קטגוריה:הלכות אישות
קטגוריה:מיניות ביהדות
קטגוריה:טהרת המשפחה
סויוז MS-19

סויוז MS-19 (ברוסית:Союз МС-19) היא חללית מאוישת רוסית, אשר שוגרה לתחנת החלל הבינלאומית ב-5 באוקטובר 2021. הטיסה כללה חבר משלחת מס' 65/משלחת מס' 66 וחברי צוות צילומים של סרט "האתגר". החללית החזרה לכדור הארץ ב-5 באוקטובר 2022.
== צוות ==
הרכב הצוות הוכרז במאי 2021:

* אנטון שקאפלרוב - מפקד
* קלים שיפנקו - צוות צילומים (בהמראה בלבד)
* יוליה פרסילד - שחקנית בסרט "האתגר" (בהמראה בלבד)
* פיוטר דוברוב - מהנדס טיסה (בנחיתה בלבד)
* מארק ונדה היי - מהנדס טיסה (בנחיתה בלבד)

===צוות גיבוי===
* אולג ארטמייב - מפקד
* אלכסיי דודין - צוות צילומים
* אליונה מורדבינובה - שחקנית

==תיאור המשימה==
חללית "סויוז MS-19" שוגרה ב-5 באוקטובר 2021 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית. החיבור האוטומטי לא הצליח ולכן בוצע חיבור באופן ידני. באותה עת בתחנת החלל שהתה משלחת מס' 65 בפיקוד שאנון ווקר.

מפקד החללית הצטרף למשלחת שגדלה ל-4 אנשי צוות. בהמשך הוא עבר למשלחת מס' 66.

"סויוז MS-19" נשארה מחוברת לתחנת החלל כחללית חירום. 

ב-6 באוקטובר החלו צילומי סרט "האתגר". חברי צוות הצילומים עזבו את תחנת החלל כעבור כשבוע בחללית סויוז MS-18.

ב-30 במרץ 2022 החללית התנתקה מתחנת החלל וחזרה לכדור הארץ עם שקאפלרוב, דוברוב והיי. הנחיתה עברה ללא בעיות.

בעקבות פלישת רוסיה לאוקראינה היו קולות להפסיק את שיתוף פעולה בין נאס"א לרוסקוסמוס בתחום תחנת החלל. בסופו של דבר סוכם להמשיך אותו. 

עם ניתוק החללית מתחנת החלל החלה לפעול משלחת מס' 67 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-19.htm סויוז MS-19]
* [https://www.russianspaceweb.com/soyuz-ms-19.html תיאור המשימה]

קטגוריה:תוכנית סויוז
קטגוריה:2021 ברוסיה
קטגוריה:2022 ברוסיה